**Zámer na prenájom nebytových priestorov**

 **v Strednej priemyselnej škole strojníckej Komenského 2 v Košiciach**

Stredná priemyselná škola strojnícka Komenského 2 v Košiciach, ako správca majetku vo vlastníctve Košického samosprávneho kraja, v zmysle § 9a a ods.9 zákona č. 446/2001 Z.z., o majetku vyšších územních celkov v znení neskorších predpisov, **ponúka na prenájom nebytové priestory v objekte hlavnej budovy školy na Komenského 2 v Košiciach** ₍ budova so súpisným č. 1084, na pozemku registra „C“ KN parc.č.125, katastrálne územie Letná, zapísaná na LV č. 10744 ₎, a to **na dobu neurčitú s výpovednou lehotou 3 mesiace za mesačné nájomné minimálne vo výške 2,56 €/m²** + **režijné náklady.**  Nebytové priestory pozostávajú z 3 miestností ₍ trieda č. 23 o výmere 60,50 m², trieda č. 22 o výmere 23 m², trieda č. 21 o výmere 58,80 m² ₎ a zo spoločných priestorov ₍ WC chlapci a WC dievčatá o celkovej výmere 25,50 m² ₎ nachádzajúcich sa na prízemí hlavnej budovy školy. Celková výmera podlahovej plochy je **167,80 m²** s východom na Strojárenskú ulicu. Miestnosti nie sú vybavené sociálnym zariadením, v miestnostiach sa nachádzajú umývadlá so studenou vodou.

**Účel využitia miestností – len výchovno vzdelávaciu činnosť počas kalendárneho roka .**

Záujemcovia môžu svoje ponuky predkladať na adresu:

**Stredná priemyselná škola strojnícka**

**Komenského 2**

**040 01 Košice**

v uzatvorených obálkach so spiatočnou adresou záujemcu a označených heslom „ TRIEDY na prenájom – súťaž NEOTVÁRAŤ“. Posledný deň prijímania ponúk: do **08.01**. **2020, do 13.00 hod.** ₍ rozhodujúci je dátum doručenia ponuky, nie dátum poštovej pečiatky ₎. Každý záujemca môže predložiť iba jednu ponuku. Ak záujemca predloží viacero ponúk, budú všetky jeho ponuky zo zámeru na prenájom vylúčené.

Ponuka musí obsahovať:

* identifikačné údaje záujemcu – meno, priezvisko, bydlisko alebo názov, sídlo, IČO
* účel využitia prenajatého priestoru – výchovno-vzdelávacia činnosť
* súhlas záujemcu – fyzickej osoby so spracovaním osobných údajov na účely zámeru na prenájom a uzatvorenia nájomnej zmluvy na prenájom nebytového priestoru
* vyhlásenie záujemcu, že nepatrí medzi osoby, ktoré si nemôžu priamym spôsobom prenajímať majetok Košického samosprávneho kraja v zmysle § 9a ods.6 a 7 zákona č. 446/2001 Z.z. o majetku vyšších územných celkov v znení neskorších predpisov
* cenovú ponuku

Obhliadku priestoru je možné vykonať po telefonickom dohovore na telefónnom čísle 055/6228875.Predložené súťažné návrhy bude posudzovať komisia zriadená na účel vyhodnotenia ponúk. Nájomná zmluva bude uzatvorená v zmysle ust. Zákona č. 116/1990 Zb. o nájme a podnájme nebytových priestorov v znení neskorších predpisov. Uzatvorenie nájomnej zmluvy s víťazným zájemcom podlieha schváleniu Košickým samosprávnym krajom.

Košice,19.12.2019 Spracovala: Ing. Katarína Kinlovičová